Bosna i Hercegovina

Federacija Bosne i Hercegovine

Županija Posavska

Općina Orašje

Općinsko vijeće

Komisija za dodjelu javnih priznanja

Broj: 01-04-759/21

Orašje, 21.06.2021. godine

Na temelju članka 10. Odluke o javnim priznanjima Općine Orašje („Službeni glasnik Općine Orašje“ broj 3/21) Komisija za dodjelu javnih priznanja upućuje

**J A V N I P O Z I V**

**za predlaganje kandidata za dodjelu javnih priznanja Općine Orašje u 2021. godini**

1. PREDMET JAVNOG POZIVA

U cilju javnog isticanja pravnih i fizičkih osoba i pojedinaca za izuzetne uspjehe u radu i djelovanju kojima pridonose promicanju interesa i razvoja općine Orašje, Komisija za dodjelu javnih priznanja upućuje javni poziv za predlaganje kandidata za dodjelu javnih priznanja Općine Orašje u 2021. godini i to:

* javnog priznanja Počasni građanin Općine Orašje,
* javnog priznanja Plaketa Općine Orašje i
* javnog priznanja Zahvalnica Općine Orašje.

Počasnim građaninom Općine Orašje može se proglasiti pojedinac, državljanin Bosne i Hercegovine ili državljanin druge države, koji je svojim radom, znanstvenim ili političkim djelovanjem, ugledom i svekolikim društvenim angažmanom značajno doprinio napretku i ugledu Općine, ostvarivanju i razvoju demokracije u Županiji Posavskoj, Bosni i Hercegovini i svijetu. Počasnim građaninom Općine Orašje ne može se proglasiti osoba koja ima prebivalište na području Općine. Proglašenje počasnim građaninom Općine Orašje znak je počasti i ne daje nikakva posebna prava. Javno priznanje počasni građanin čini povelja i četverostruki zlatni dukat promjera 40 mm.

Plaketa Općine Orašje dodjeljuje se fizičkim i pravnim osobama i pojedincima za osobite uspjehe u razvoju društvenih odnosa i unapređenju gospodarstva, obrazovanja, znanosti, kulture, sporta, zdravstva, socijalne skrbi i drugih djelatnosti posebno značajnih za Općinu. Javno priznanje Plaketa Općine Orašje čini povelja i dva jednostruka zlatna dukata promjera 20 mm.

Zahvalnica Općine Orašje dodjeljuje se fizičkim i pravnim osobama i pojedincima za izuzetna postignuća u razvoju društvenih odnosa i unapređenju gospodarstva, obrazovanja, znanosti, kulture, sporta, zdravstva, socijalne skrbi i drugih djelatnosti posebno značajnih za Općinu Orašje. Javno priznanje Zahvalnica Općine Orašje čini plaketa i jednostruki zlatni dukat promjera 20 mm.

1. UVJETI KOJI MORAJU ISPUNITI KANDIDATI ZA DODJELU PRIZNANJA

Javna priznanja dodjeljuju se udrugama, institucijama, ustanovama, gospodarskim društvima, vjerskim zajednicama, međunarodnim organizacijama, organizacijama drugih država ili njihovim tijelima i drugim pravnim i fizičkim osobama, za izuzetne uspjehe u radu i djelovanju kojima pridonose promicanju interesa i razvoju Općine ili pojedinih njezinih djelatnosti, ili u znak počasti ili zahvalnosti, bez obzira na državljanstvo ili mjesto prebivališta ili sjedišta.

1. NAČIN PREDLAGANJA KANDIDATA ZA DODJELU PRIZNANJA

Prijedlog za dodjelu javnih priznanja Općine mogu podnijeti pravne i fizičke osobe, vijećnici Općinskog vijeća, Općinski načelnik, političke stranke, udruge građana i građani pojedinačno.

Nitko ne može biti podnositelj prijedloga za dodjelu javnog priznanja samome sebi.

 Prijedlog za dodjelu priznanja podnosi se u pisanom obliku i mora sadržavati minimalno sljedeće:

* podatke o podnositelju prijedloga,
* životopis odnosno podatke o kandidatu koji se predlaže za dodjelu javnog priznanja,
* jasno i detaljno obrazloženje zasluga zbog kojih se predlaže kandidat za javno priznanje,
* odgovarajuću dokumentaciju kojom se potkrepljuje obrazloženje,
* prijedlog javnog priznanja, iako isti ne obvezuje Komisiju za dodjelu priznanja glede vrste priznanja za koje će nekoga predložiti Općinskom vijeću.

 Na zahtjev Komisije, podnositelj prijedloga dužan je naknadno dostaviti dopunske podatke i dokumentaciju, kao i odazvati se na poziv Komisije, te usmeno obrazložiti podneseni prijedlog. Ukoliko se podnositelj prijedloga ne odazove na poziv Komisije da obrazloži usmeno svoj prijedlog ili ne dostavi traženu dokumentaciju, Komisija može podneseni prijedlog odbaciti bez obrazloženja.

Prijedlozi se dostavljaju u propisno zatvorenoj koverti, osobno na protokol u Šalter sali Općine Orašje ili putem pošte na adresu: Općina Orašje, Treća ulica broj 45., 76270 Orašje, uz naznaku: „Prijedlog kandidata za dodjelu javnog priznanja Općine Orašje u 2021. godini – ne otvarati, otvara Komisija!“.

Krajnji rok za podnošenje prijedloga je 12.08.2021. godine.

 Neblagovremene i nepotpune prijave neće se uzimati u razmatranje.

1. POSTUPAK ZA DODJELU PRIZNANJA

Postupak za dodjelu javnih priznanja provodi Komisija za dodjelu javnih priznanja koja predlaže listu kandidata za dodjelu Općinskom vijeću Orašje.

Javna priznanja dodjeljuju se odlukom Općinskog vijeća, a dodjela se obavlja u povodu Dana Općine.

Sve ostale informacije se mogu dobiti u Općini Orašje - Komisija za dodjelu javnih priznanja, osobno ili na telefon broj: 031-712-322 ili e-mail: opcina@orasje.ba

 Predsjednik Komisije

 Dražen Topić